અમદાવાદ: શહેરમાં ભ્રષ્ટાચારીઓના કારણે બનેલા પોલંપોલ રસ્તાઓમાં ભૂવાઓને કારણે આજે એક વ્યક્તિને જીવ ગુમાવવાનો વારો આવ્યો છે. ગટર સાફ કરવાનું ટેન્કર આજે વહેલી સવારે ઘીકાંટા ચાર રસ્તા નજીકથી જઇ રહ્યું હતું ત્યારે પોલા રસ્તામાં ભૂવો પડી જતાં ટેન્કર પલટી ખાઇ ગયું હતું અને બાજુમાં જ ચાલતાં જઇ રહેલ તેમનો જ કર્મચારી ટેન્કર નીચે દબાઇ જતાં તેનું મોત નીપજ્યું હતું. મ્યુનિસિપલ કોર્પોરેશન દ્વારા દરરોજ રાત્રે ગટરો સાફ કરવાનો કોન્ટ્રાક્ટ આપવામાં આવેલો છે. આ ગટરો સાફ કરવા ટેન્કરોનો ઉપયોગ થાય છે.